text: [১] সেই বার্তাটাই দিয়ে রাখলেন রোনালদো | আমাদের সময়.কম – AmaderShomoy.com
  [১] সেই বার্তাটাই দিয়ে রাখলেন রোনালদো
  আপডেট সময় : February 7, 2021 at 9:42 am
  স্পোর্টস ডেস্ক : [২] একদিন আগেই ৩৬তম জন্মদিন পালন করেছেন। অঙ্গীকার করেছেন, কথা দিতে পারি, যত দিন খেলব, শতভাগের কম আমার কাছ থেকে পাবেন না। ক্রিশ্চিয়ানো রোনালদো এবার মাঠেও যেন সেই বার্তাটাই দিয়ে রাখলেন।
  [৩] চলতি মৌসুমে জুভেন্টাসের হয়ে ২৩তম গোল আদায় করলেন রোনালদো। সুবাদে রোমাকে হারিয়ে সিরি আ'র পয়েন্ট টেবিলে তৃতীয় স্থানে উঠে এলো বর্তমান চ্যাম্পিয়নরা।
  শনিবার ঘরের মাঠে রোমাকে ২-০ ব্যবধানে হারায় জুভেন্তাস। প্রথমার্ধের ১৩ মিনিটে দলকে লিড এনে দিয়েছিলেন সিআরসেভেন। সেই গোলেই ১-০ তে এগিয়ে থেকে বিরতিতে যায় তুরিনের দলটি।
  [৪] দ্বিতীয়ার্ধে খেই হারালেও ঠিকই প্রত্যাশিত জয় আদায় করে আন্দ্রেয়া পিরলোর দল। ম্যাচের ৬৯ মিনিটে দ্বিতীয় গোলটি তারা পায় আত্মঘাতী থেকে।
  [১]পাপিয়ার সঙ্গে জড়িতদের আইনের আওতায় আনার কথা জানিয়েছে র‌্যাব ≣ [১] খালেদা জিয়ার মুক্তির আবেদন সম্পর্কে জানেন না মির্জা ফখরুল ≣ [১] প্রথম বাংলাদেশি ক্রিকেটার হিসেবে ওয়ানডেতে ৭ হাজার রানের মাইলফলক তামিমের
  [৫] সব প্রতিযোগিতা মিলে টানা ৬ ম্যাচ জিতল জুভেন্টাস। লিগে ২০ ম্যাচে ১২ জয় ও ৬ ড্রয়ে ৪২ পয়েন্ট নিয়ে তিনে আছে তারা। এক ম্যাচ বেশি খেলা রোমা ৪০ পয়েন্ট নিয়ে চারে নেমে গেছে। আর ২০ ম্যাচে ৪৬ পয়েন্ট নিয়ে দুইয়ে আছে এসি মিলান। এক ম্যাচ বেশি খেলে ৪৭ পয়েন্ট নিয়ে শীর্ষে ইন্তার মিলান।
  [৬] লিগে ১৭ ম্যাচে ১৬ গোল করে সর্বোচ্চ গোলদাতার তালিকায় শীর্ষে রোনালদো। তিন ম্যাচ বেশি খেলে ১৪ গোল করে দ্বিতীয় স্থানে আছে ইন্তার মিলানের রোমেলু লুকাকু। – গোল ডটকম/ দেশরূপান্তর